Coba ceritain soal 5 Désémber dalam bahasa sunda

5 Désémber nyaéta poé ka-339 dina sataun (ka-340 dina taun kabisat) dina kalénder Gregorian, sésana 26 poé.

1492 – Christopher Columbus jadi urang Éropa munggaran nu nincekkeun sukuna di Pulo Hispaniola (kiwari Haiti jeung Républik Dominika).

1757 – Perang Tujuh Taun: Patempuran Leuthen: Frederick II ti Prusia mingpin pasukan Prusia meunang mutlak ka pasukan Austria pingpinan Pangéran Charles Alexander ti Lorraine.

1865 – Perang Kapuloan Chincha: Péru ngabalad jeung Chili ngalawanan Spanyol.

1934 – Krisis Habasyah: Pasukan Itali nyerang Wal Wal di Habasyah, perlu opat poé pikeun ngarebut kota éta.

1941 – Perang Dunia II: Patempuran Moskow, Georgy Zhukov males nyerang bébéakan ka pasukan Jérman.

1945 – Perang Dunia II: Pangapungan 19, hiji skuadron nu diwangun ku lima kapal TBF Avengers, ngiles di Segitilu Barmuda, mangrupa salah sahiji misteri leungitna pasawat pangsohorna dina sajarah.

1952 – Great Smog / Kabut Raya: Kabut tiis lumungsur di London, nyampur jeung polusi hawa, nelasan saheunteuna 12.000 jalma dina minggu-minggu jeung bulan-bulan kahareupna.

1955 – E. D. Nixon jeung Rosa Parks mingpin Boykot Beus Montgomery di Alabama, Amérika Sarikat.

1964 – Lloyd J. Old manggihan kaitan munggaran antara major histocompatibility complex (MHC) jeung panyakit —leukeumia cucurut— naratas jalan pikeun nyukcruk pentingna MHC dina réspon sistém kawedukan.

1977 – Mesir mutuskeun hubungan diplomasi jeung Syria, Libya, Aljazair, Irak sarta Yaman Kidul, minangka waleran kana Déklarasi Tripoli ngalawan Mesir.

1995 – Perang Sodara Sri Langka: Pamaréntah Sri Langka ngabéwarakeun geus hasil nalukeun bénténg Tamil di Jafna.

2005 – Lini 6.8 Mw  Dano Tanganyika ngeundeuk-ngeundeuk provinsi-provinsi wétan Républik Démokratik Kongo ku Inténsitas Mercalli maksimum X (Ékstrim), nelasan genep jalma.

2006 – Komodor Frank Bainimarama ngarebut pamaréntahan di Fiji.

2013 – Serangan milisi Anshar al-Syariah di kompléks Kamentrian Patahanan di Sana'a, Yaman, nelasan saheunteuna 56 jalma sarta nyideraan 200 séjénna..

2017 – Komite Olimpiade Internasional ngalarang Rusia pikeun ulubiung dina Olimpiade Usum Tiis 2018 alatan kasus doping di Olimpiade Usum Tiis 2014.